Orienteerumisjooks

Orienteerumisjooks on spordiala, kus võistleja peab iseseisvalt jalgsi liikudes läbima maastikul tähistatud raja, kasutades abivahenditena üksnes kaarti ja kompassi.

Orienteerumisjooks on orienteerumisaladest vanim ja tänini populaarseim. Teadaolevalt esimesed orienteerumisjooksu võistlused korraldati Norras 1897. aastal.International Orienteering Federation. History 

Orienteerumisjooksu võistlusi liigitatakse läbitava distantsi pikkuse järgi:
 sprint
 lühirada
 tavarada
 pikk rada.

Võistlejad jagunevad soo ja vanuse järgi vanuseklassidesse. Tiitlivõistluste medalitele võisteldakse nn põhiklassides, mille tähisteks on M21 ja N21 (vastavalt 21-aastased ja vanemad mehed ja naised). Eesti meistrivõistluste medalitele orienteerumisjooksus võisteldakse ka noorte ja juunioride vanuseklassides (M14, N14, M16, N16, M18, N18, M20, N20) ja veteranide vanuseklassides (M35, N35, M40, N40, M45, N45, M50, N50, M55, N55, M60, N60, M65, N65, M70, N70, M75 ja M80).

Vaata ka
 Orienteerumine
 2017. aasta orienteerumisjooksu maailmameistrivõistlused
 Jüriööjooks

Viited

Välislingid
 Competition rules for IOF foot orienteering events

Kategooria:Orienteerumine